C 434/22
LT
Europos Sąjungos oficialusis leidinys
2022 11 15
2022 m. balandžio 5 d., antradienis
10. atkreipia dėmesį į tai, kad dėl klimato kaitos ir gausesnių kritulių gali kilti potvynių ir gali būti prarandamos maisto medžiagos; apgailestauja, kad dabartinėse veiksmų programose gali būti nepakankamai atsižvelgta į šią riziką; ragina valstybes nares į šias prognozes ir riziką atsižvelgti peržiūrint savo veiksmų programas ir taikant atsargumo principą; 11. atkreipia dėmesį į tai, kad svarbu skatinti diegti inovacijas, kuriomis žemės ūkyje būtų skatinamas efektyvumas ir geroji praktika, pripažįstant, kad reikia mažinti neveiksmingumą, kuris lemia pernelyg didelį vandens, trąšų, pesticidų ir antibiotikų naudojimą; 12. primena, kad svarbu pereiti prie aplinkos požiūriu tvaraus žemės ūkio, siekiant panaikinti taršą maisto medžiagomis ir remti geros aplinkosaugos praktikos įgyvendinimą, be kita ko, tinkamai naudojantis visomis atitinkamomis bendros žemės ūkio politikos, struktūrinių fondų ir kitų ES programų, pavyzdžiui, programos LIFE, priemonėmis; pabrėžia, kad siekiant sumažinti šią taršą ir kuo labiau sumažinti maisto medžiagų nutekėjimą į aplinką, svarbu taikyti naujovišką praktiką, pavyzdžiui, azoto atgavimą iš mėšlo; ragina Komisiją finansuoti mokslinių tyrimų programas pagal programą „Europos horizontas“, kad būtų rasti pažangūs ir novatoriški taršos maisto medžiagomis problemos sprendimai ES; 13. mano, kad reglamentas yra tinkama teisinė priemonė, kuria būtų galima užtikrinti vandenų apsaugą nuo taršos nitratais iš žemės ūkio šaltinių ir taikyti vienodą vandens kokybės tikslų įgyvendinimo užtikrinimą visoje ES, atsižvelgiant į Europos žaliojo kurso tikslus; 14. paveda Pirmininkei perduoti šią rezoliuciją Europos Komisijai, Tarybai ir valstybių narių vyriausybėms ir parlamentams.